Jan Smit

Jan Smit (født Johannes Hendricus Maria Smit 31. desember 1985 i Volendam i Nederland) er en nederlandsk sanger, tv-programleder, skuespiller og fotballeder. Han begynte sin karriere som tiåring, under navnet Jantje Smit, i guttegruppen Volendam MWN. Senere lanserte han en solokarriere før han i 2015 ble med i den nederlandske slagergruppen KLUBB3, og videre slagergruppen De Toppers i 2017. Som tv-programleder har han jobbet med programmer som De beste zangers van Nederland (Nederlandsk beste sangere) og TROS Muziekfeest. Siden 2011 har han kommentert Eurovision Song Contest, og han ble valgt til å lede konkurransen i 2020 sammen med Edsilia Rombley og Chantal Janzen. 18. mars 2020 ble imidlertid konkurransen avlyst på grunn av koronavirusutbruddet i Europa vinteren 2020. I stedet ledet han erstatningsshowet Eurovision: Europe Shine a Light i mai 2020, og han ledet Eurovision Song Contest 2021.

Smit synger vanligvis på nederlandsk innen sjangre som pop, slager og danseband. Han har også vært ambassadør for SOS Barnebyer og er styremedlem i fotballklubben FC Volendam.

Referanser

Eksterne lenker 
 
 
 
 

 
 
 
 
 
 

Nederlandske sangere
Nederlandske skuespillere
Eurovision Song Contest 2020
Programledere for Eurovision Song Contest